| View in browser
Site Νέες εκδόσεις Contact
Τα 5+1 ομορφότερα ερωτικά βιβλία που αξίζει να δωρίσεις!
Ο έρωτας χρειάζεται προσοχή και φροντίδα. Αφοσίωση, λατρεία, κάποιες φορές αυταπάρνηση, το ομορφότερο συναίσθημα στον κόσμο είναι κάτι που αγαπάμε να γιορτάζουμε κάθε μέρα. Συγκεντρώσαμε, λοιπόν, εδώ τα αγαπημένα μας ερωτικά και αγαπητικά βιβλία: θα διαβάσετε ανατρεπτικούς καταδικασμένους έρωτες, διάσημους στοχασμούς, φλογερές επιστολές εραστών κι εφηβικές ιστορίες για τον πιο ζεστό, τον πιο δικό μας ανθρώπινο δεσμό. Ξεφυλλίστε τα, αναγνώστε τα και δωρίστε τα!
ΕΡΩΤΕΥΜΕΝΟΙ
Αλήθεια, μαμά, τι είναι η αγάπη; Η αγάπη ζει‚ η αγάπη εκφράζεται‚ η αγάπη αφηγείται‚ η αγάπη μοιράζεται‚ η αγάπη ξεκινά‚ η αγάπη ξεφτίζει‚ η αγάπη τελειώνει… μερικές φορές. Μα πάνω απ' όλα η αγάπη είναι ο φωτεινός μας δρομοδείκτης.
Ανακάλυψε το βιβλίο!
## ΟΜΟΡΦΟΙ ΕΞΟΡΙΣΤΟΙ Οι "Όμορφοι Εξόριστοι" αφηγούνται τη θυελλώδη, πολυτάραχη σχέση του θρυλικού πεζογράφου Έρνεστ Χέµινγουεϊ µε τη Μάρθα Γκέλχορν, την τρίτη κατά σειρά σύζυγό του, Μεγάλα ιστορικά γεγονότα όπως ο Ισπανικός Εµφύλιος και ο ∆εύτερος Παγκόσµιος Πόλεµος, είναι ο καµβάς πάνω στον οποίο εξυφαίνεται µια σπουδή στην ανθρώπινη φύση. Ενας ύµνος στη φιλία, στο πάθος, στην αδιάκοπη πάλη του ανθρώπου µε τους προσωπικούς του δαίµονες, αλλά και σ’ εκείνα τα παιχνίδια εξουσίας που βάζουν στον έρωτα τη σφραγίδα του θανάτου...
Ανακάλυψε το βιβλίο!
Επιστολές που έγραψαν ιστορία
Φλογερές σχέσεις, πάθη, δυσκολίες και εμπόδια
ΓΡΑΜΜΑΤΑ ΣΤΗ ΦΕΛΙΤΣΕ
Η γνωριμία του Φραντς Κάφκα με τη Φελίτσε Μπάουερ το βράδυ της 13ης Αυγούστου 1912 έμελλε να εξελιχθεί σε μια σχέση ζωής με πολλές αναταράξεις μεταξύ των δύο. Καρπό της σχέσης αυτής αποτελεί η μακροχρόνια αλληλογραφία τους. Το corpus των γραμμάτων του Κάφκα προς τη Φελίτσε αποτελεί σημείο αναφοράς για τη ζωή και το έργο του μεγάλου δημιουργού, και σφραγίζει μια ιδιαίτερη σχέση που τον καθόρισε.
ΛΑΤΡΕΜΕΝΕ ΜΟΥ ΚΑΡΛ
Ο διάσημος φιλόσοφος και θεμελιωτής του Μαρξισμού, Καρλ Μαρξ, απεκδύεται τον μανδύα του φιλοσόφου και αποκαλύπτεται μπροστά μας στην ανθρώπινη διάστασή του μέσα από τις επιστολές της γυναίκας του, Τζένη Φον Βεστφάλεν-Μαρξ. Αγάπη, έρωτας, οικονομικές δυσκολίες, πολιτικές αναταραχές, φτώχεια και η διάδοση του κομμουνισμού ζωντανεύουν μια ολόκληρη εποχή, μέσα από τα λόγια της γυναίκας του Καρλ Μαρξ.
Ανακάλυψε τη σειρά!
Έρωτας και φιλοσοφία
## Η ΜΕΤΑΦΥΣΙΚΗ ΤΟΥ ΕΡΩΤΑ Τι είναι καλό να ξέρουμε όταν ακούμε μια γυναίκα να λέει ότι ερωτεύτηκε το μυαλό ενός άντρα; Ποια είναι η πραγματική ουσία της συζήτησης όταν δύο εραστές μιλούν σαν ανόητοι για το αρμονικό ταίριασμα των ψυχών τους; Ο Άρθουρ Σοπενχάουερ ξετυλίγει εδώ το μακρύ νήμα του έρωτα, αυτού του μοναδικού πάθους που “με τόσο ζήλο περιγράφουν οι ποιητές όλων των εποχών”, επιτυγχάνοντας -ασφαλώς- να τον αποδομήσει αλλά παράλληλα και να τον εξυψώσει στη μεταφυσική σφαίρα που του αρμόζει.
Ανακάλυψε το βιβλίο!
Έρωτας και λογοτεχνία
## ΓΙΑΤΙ; Ένα ερωτευμένο ζευγάρι σε μια δύσκολη εποχή έρχεται αντιμέτωπο με τους συγκλονιστικούς θανάτους των παιδιών του και προσπαθεί μάταια να χαλαρώσει τη μέγγενη των εξουσιαστών που ορίζουν τη ζωή του. Με αφορμή το πραγματικό περιστατικό ενός «συνηθισμένου» ερωτευμένου ζευγαριού που αναζητά εξόριστο την τύχη του, ο Λέων Τολστόι δράττεται της ευκαιρίας να συνταχθεί με τον πολωνικό λαό και να στηλιτεύσει την απάνθρωπη πολιτική των τσάρων που είχαν μετατρέψει τη Ρωσία σε κάτεργο, όχι μόνο για τον δικό τους λαό αλλά και για τους όμορους, όπως ήταν ο πολωνικός.
Ανακάλυψε το βιβλίο!
Brainfood Εκδοτική
Εμπεδοκλέους 28 & Σουρή 20, Τ.Κ. 12131, Περιστέρι, Αθήνα Greece
210 2514123
contact@brainfoodmedia.gr
You received this email because you signed up on our website or made purchase from us.